**Dôvodová správa**

**Všeobecná časť**

Cieľom navrhovanej právnej úpravy je upraviť podmienky na zaobchádzanie s  potenciálne rizikovými látkami, ktorých chemická štruktúra a predpokladané účinky sú podobné ako u omamných látok a psychotropných látok a splnomocniť Ministerstvo zdravotníctva Slovenskej republiky vydávať zoznam takýchto rizikových látok všeobecne záväzným právnym predpisom.

Navrhovanou právnou úpravou sa sleduje zabrániť zneužívaniu týchto rizikových látok, pretože ich užívanie je sprevádzané škodlivými fyzickými a psychickými účinkami.

Návrh zákona nemá žiadny vplyv na rozpočet verejnej správy, na podnikateľské prostredie, na hospodárenie obyvateľstva, na sociálnu exklúziu, rovnosť príležitostí a rodovú rovnosť a na zamestnanosť, životné prostredie a na informatizáciu spoločnosti.

Návrh zákona je v súlade s Ústavou Slovenskej republiky,  platným právnym poriadkom Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.